b"\n_START_ARTICLE_\nBernard-Marie Kolt\xc3\xa8s\n_START_PARAGRAPH_\nBernard-Marie Kolt\xc3\xa8s (9. huhtikuuta 1948 Metz \xe2\x80\x93 1989 Pariisi) oli ranskalainen n\xc3\xa4ytelm\xc3\xa4kirjailija ja teatteriohjaaja.\n_START_SECTION_\nHenkil\xc3\xb6historia\n_START_PARAGRAPH_\nKolt\xc3\xa8sin nuoruus oli v\xc3\xa4kivaltainen ja kapinallinen. Vaikka h\xc3\xa4n kokeili kirjoittamista nuorena, h\xc3\xa4n siirtyi teatterin pariin vasta 20-vuotiaana.Kolt\xc3\xa8s kuoli 1989 aidsin aiheuttamiin komplikaatioihin.\n_START_SECTION_\nTuotanto\n_START_PARAGRAPH_\nKolt\xc3\xa8s kirjoitti noin kymmenen n\xc3\xa4ytelm\xc3\xa4\xc3\xa4, joista ensimm\xc3\xa4inen oli pitk\xc3\xa4 monologi La Nuit juste avant les for\xc3\xaats esitettiin 1977 Avignonin festivaalilla. H\xc3\xa4nen n\xc3\xa4ytelm\xc3\xa4ns\xc3\xa4 M\xc3\xa9d\xc3\xa9e her\xc3\xa4tti tosin huomiota jo 1970. Jean Genet vaikutti Kolt\xc3\xa8sin kirjoitusty\xc3\xb6h\xc3\xb6n. Muiden absurdin teatterin kirjailijoiden tavoin h\xc3\xa4n tunsi olevansa vieraassa maassa, h\xc3\xa4nen tapauksessaan homoseksuaalina heteroseksuaalissa maailmassa. Afrikassa h\xc3\xa4n n\xc3\xa4ki kuinka eurooppalaiset vaikutteet h\xc3\xa4vitt\xc3\xa4v\xc3\xa4t alkuper\xc3\xa4iskulttuureja. Aiheesta syntyi n\xc3\xa4ytelm\xc3\xa4 Combat de n\xc3\xa8gre et de chiens. K\xc3\xa4yty\xc3\xa4\xc3\xa4n Amerikassa h\xc3\xa4n kirjoitti n\xc3\xa4ytelm\xc3\xa4n L\xc3\xa4ntinen satamalaituri (Quai Ouest,1985) veljest\xc3\xa4 ja sisaresta vieraassa kulttuurissa. Psykopaattitappaja Roberto Succo antoi aiheen viimeiseen n\xc3\xa4ytelm\xc3\xa4\xc3\xa4n Roberto Zucco. Se esitettiin postuumisti Berliiniss\xc3\xa4 vuonna 1990 ja esityksen ohjasi Peter Stein. Sit\xc3\xa4 on sen j\xc3\xa4lkeen esitetty kaikkialla Euroopssa ja Yhdysvalloissa. Kolt\xc3\xa8s k\xc3\xa4\xc3\xa4nsi Shakespeare n\xc3\xa4ytelm\xc3\xa4n The Winter's Tale ranskaksi. Ranskalainen Th\xc3\xa9\xc3\xa2tre National de Bretagne ohjaajanaan Rachid Zanouda esitti Kolt\xc3\xa8sin n\xc3\xa4ytelm\xc3\xa4n L\xc3\xa4ntinen satamalaituri (Quai ouest) Tampereen teatterikes\xc3\xa4ss\xc3\xa4 2.-8.8. 2010."